Den Nord-Cimbriske Tilskuer, 1848-11-02
Udlandet. Den sidste Efterretning man har fra Mailand melder, at den 11te October havde fem ungaarske Officerer i 153 Officerers Navn, der staae ved de derliggende ungaarske Regimenter, begivet sig til Marskalk Radetsky, og forlangt Tilladelse til at de ungarske Tropper maatte vende tilbage til deres Fædreland. Radetzky lod de 5 Officerer arrestere, men der opstod strax en almindelig Sammenrottelse af alle Ungarere, hvilken antog en saa truende Holdning, at Radetsky saae sig tvungen til, at sætte de 5 Officerer igjen i Frihed. De ungarske Regimenter sendte derpaa en ny Deputation til Marskalken, for at erklære ham, at hvis han ikke inden 2 Dage, gav dem Tilladelse til at vende tilbage, ville de afmarschere uden hans Tilladelse. Hvad nu Marskalen senere har besluttet, veed man ikke. Fra Florenz skrives under 16de October, at følgerne af Tildragelserne i Wien have der været, at Storhertugen, af Toscana er bleven tvungen til at forandre sit Ministerium og at danne et Cabinet efter Bevægelsespartiets Anskuelse. Føderal-Congressen i Turin har holdt den første Forsamling under Gjobertis Forsæde. Vicepræsidenten Mamiami yttrede: "Ve maae sætte alle vore Forhaabninger til Vaabnene, Krig maae være vores Diplomatie, vores eeneste Rædningsmiddel. Krig, Krig!" lød det nu igjennem hele Salen; og dog have de gode sardiniske Soldater faaet gevalrig Prygl af Østerrigerne. Piemontesiske Blade fortælle, at Fiendtlighederne paa Sicilien, skulle endnu ikke have begyndt, Sicilianerne skulle godt befæstede Stæder og Leire vente paa Angrebet, men det hedder at franske og engelske Skibe skulle have besat alle Havne paa Sicilien, for at forhindre Udbrudet af Fiendtlighederne. Fæstningen Osoppe ved Udine har, efter at have holdt sig i 6 Maaneder, efter et hæftigt Bombardement overgivet sig til Østerrigerne, som foruden andre Forraad gjorde et Bytte af 37 Kanoner. Den af pavelige Tropper bestaaende Besætning begav sig uden Vaaben til deres Hjem. De østerrigske Tropper have kun lidt et ringe Tab ved Osopos Jndtagelse. Kong Ludvig Philip og hele den Kongelige Familie lever frisk og munter paa Slottet Claremont ved London, Prindsesserne takke Himlen at de ikke mere behøve at være indelukkede, men nyde fuldkommen borgerlig Frihed, de hoppe omkring hele Dagen i Parken. Ludvig Philip læser fra Morgen til Aften for det meeste engelske og franske Journaler; hvad han i Claremont har meest Mangel paa er paa Penge. J en Hofkreds hos Hertuginden af Kent, tiltalede han for nylig Sangerinden Jenny Lind paa svensk; det rørte hende saameget at høre Hjemlandets Sprog, at hun brast i Graad. Den høie Værtinde fandt denne dybe Følelse saa smuk, at hun tog et Juveel smykke med et Hjerte af Diamanter, hun selv bar, og bandt det om Halsen paa Sangerinden, idet hun bemærkede, at Foræringen var dobbelt vel anvendt hos den, der besad et saa følsomt Hjerte. Paa Øen Cefalonien (blandt de joniske Øer) ere saa betydelige Uroligheder udbrudte, at man maatte indskride derimod med væbnet Haand. Den 26de f. M. viste sig circa 500 devæbnede Bønder for Hovedstaden Argostoli, Dagen derpaa fornyede Angrebet sig, og det synes at ville gaae ud paa at udplyndre Staden, da ankom endnu til rette Tid det engelske Krigsdampskib Spitfire med 44 Compagnier Landsoldater og 4 Kanoner fra Corfu, hvormed man dog ikke formaaede at undertrykke Ementen; men Dagen herpaa blev der sendt 200 Mand og 4 Kanoner derover, hvorved Garnisonen bragtes til 1300 Mand; alle der have fort Vaaben, ere tilstaaede en Amnestie, med Undtagelse af Formændene for Oprøret.